Bratislava, 20.05.2021

Všetkým záujemcom

# Vysvetlenie súťažných podkladov č. 1

Vo verejnom obstarávaní na predmet zákazky „**Vyznačovanie BUS pruhov**“, vyhlásenej vo Vestníku verejného obstarávania č. 119/2021 zo dňa 17.05.2021 pod značkou 27252 - WNP, boli doručené nasledovné otázky:

**Otázka č. 1:**

Prosím o vysvetlenie požiadavky realizácie vodorovného DZ. V SP je uvedená „realizácia VDZ jednozložkovou farbou“. Zároveň objednávateľ požaduje vodorovné dopravné značky vyhotoviť v náležitej kvalite v súlade s technickými normami a platnými legislatívnymi dokumentami, medzi ktoré patria aj Technické listy mesta Bratislavy (príloha č. 3 SP). V bode 3 Vodorovné dopravné značenie sa uvádza: „3.1 Trvalé VDZ – Na trvalé VDZ sa použije dvojzložková farba (studený alebo teplý plast) v zmysle technicko-kvalitatívnych požiadaviek pre retroreflexný plastový dvojzložkový materiál profilovaný v zmysle STN EN 1436+A1.“, čo je v rozpore so SP.

**Odpoveď č. 1:**

Ak je niektorá požiadavka uvedená vo Výzve na predloženie ponuky v rozpore so znením Technických listov mesta Bratislava, tak má znenie vo Výzve na predloženie ponúk prednosť pred úpravou uvedenou v Technických listoch mesta Bratislava.

**Verejný obstarávateľ týmto zároveň oznamuje, že predlžuje lehotu na predkladanie ponúk do pondelka 24.5.2021 do 10:00 hod.**

S pozdravom

Mgr. Michal Garaj v. r.

vedúci oddelenia verejného obstarávania